Հոդված 1. «Ազգային ժողովի կանոնակարգ» Հայաստանի Հանրապետության օրենքի (20 փետրվարի 2002 թվականի, ՀՕ-308, այսուհետ՝ օրենք) 5-րդ հոդվածի 1-ին մասը լրացնել հետեւյալ բովանդակությամբ «զ1 »-րդ կետով`
«զ1 ) կարող է ընդգրկվել Ազգային ժողովի պաշտոնական պատվիրակությունների /միջազգային խորհրդարանական կազմակերպությունի, միջխորհրդարանական հանձնաժողովների, Ազգային ժողովի նախագահի եւ նրա տեղակալների, հանձնաժողովների նախագահների ղեկավարած այլ պաշտոնական պատվիրակությունների/ կազմում, ինչպես նաեւ իր դիմումի համաձայն ընդգրկվել Ազգային ժողովի բարեկամական խմբերում:»:
Հոդված 2. Օրենքի 7-րդ հոդվածի 3-րդ մասում «ներկայացնելով» բառը փոխարինել «էլեկտրոնային փոստով Ազգային ժողովի նախագահիբ, նրա տեղակալներին, հանձնաժողովներին, խմբակցություններին եւ պատգամավորական խմբերին» բառերով:
Հոդված 3. Օրենքի 8-րդ հոդվածի 6-րդ մասը «ժամանակացույցը» բառից հետո լրացնել «՝ նրանց համաձայնությամբ» բառերով։
Հոդված 4. Օրենքի 10-րդ հոդվածի 2-րդ մասը շարադրել հետեւյալ խմբագրությամբ՝
«Պատգամավորի բժշկական օգնությունը եւ սպասարկումը կազմակերպվում են առողջապահական պետական նպատակային ամենամյա ծրագրերի շրջանակներում։»:
Հոդված 5. Օրենքի 11-րդ հոդվածի 3-րդ մասն ուժը կորցրած ճանաչել:
ա) 2-րդ մասը «տեղեկագրերով» բառից հետո լրացնել «, Ազգային ժողովի նախագահի ընդունած ակտերով» բառերով.
բ) 2-րդ մասից հետո լրացնել հետեւյալ բովանդակությամբ 21 -րդ մասով`
«21 . Խմբակցության կամ պատգամավորական խմբի ղեկավարը կարող է կազմակերպել աշխատանքային խորհրդակցություններ, հանդիպումներ՝ այդ մասին առնվազն 3 օր առաջ տեղեկացնելով Աշխատակազմին` համապատասխան աշխատասենյակ կամ դահլիճ տրամադրելու եւ աշխատանքները լուսաբանելու համար։»:
Հոդված 7. Օրենքի 21-րդ հոդվածի 8-րդ մասը «Ազգային ժողովի,» բառերից հետո լրացնել «Ազգային ժողովի նախագահի,» բառերով:
Հոդված 8. Օրենքի 23-րդ հոդվածը լրացնել հետեւյալ բովանդակությամբ 21 -րդ մասով`
«21 . Ենթահանձնաժողովի եւ աշխատանքային խմբի բնականոն աշխատանքային պայմաններն ապահովում է Աշխատակազմը։»:
Հոդված 9. Օրենքի 26-րդ հոդվածի 8-րդ մասը լրացնել հետեւյալ բովանդակությամբ «ժա» եւ «ժբ» ենթակետերով՝
«ժա) գրավոր դիմում է Աշխատակազմին` հանձնաժողովի աշխատանքների լուսաբանման համար.
ժբ) կարող է կազմակերպել աշխատանքային խորհրդակցություններ, հանդիպումներ՝ այդ մասին առնվազն 3 օր առաջ տեղեկացնելով Աշխատակազմին` համապատասխան աշխատասենյակ կամ դահլիճ տրամադրելու եւ աշխատանքները լուսաբանելու համար։»:
Հոդված 10. Օրենքի 27-րդ հոդվածի 5-րդ մասի երկրորդ «հանձնաժողովի» բառից հետո լրացնել «նախագահի եւ» բառերով։
Հոդված 11. Օրենքի 51-րդ հոդվածի 5-րդ մասում «գլխադասային հանձնաժողով» բառերը փոխարինել «հանձնաժողովներ» բառով:
Հոդված 12. Օրենքի 64-րդ հոդվածի 5-րդ մասում «գլխադասային հանձնաժողով» բառերը փոխարինել «հանձնաժողովներ» բառով:
Հոդված 13. Օրենքի 69-րդ հոդվածի 8-րդ մասում «գլխադասային հանձնաժողով» բառերը փոխարինել «հանձնաժողովներ» բառով:
Հոդված 14. Օրենքի 112-րդ հոդվածի 4-րդ մասը շարադրել հետեւյալ խմբագրությամբ՝
«Ազգային ժողովի, Ազգային ժողովի նախագահի եւ նրա տեղակալների, հանձնաժողովների, խմբակցությունների եւ պատգամավորական խմբերի խորհրդարանական գործունեության լուսաբանումն իրականացնում է Աշխատակազմը՝ «Խորհրդարանական շաբաթ» հեռուստահաղորդաշարի միջոցով։
Ազգային ժողովի նախագահի սահմանած հերթականությամբ, հաղորդման թեմայի շուրջ իրենց տեսակետները ներկայացնելու համար «Խորհրդարանական շաբաթվա» ընթացքում (ընդհանուր տեւողությունը՝ մինչեւ 1 ժամ) հանձնաժողովներին, խմբակցություններին եւ պատգամավորական խմբերին (հավասար մասնակցությամբ), ինչպես նաեւ խմբակցությունում կամ պատգամավորական խմբում չընդգրկված պատգամավորներից մեկին, տրամադրվում է մինչեւ 3-ական րոպե, որից հետո մինչեւ 15 րոպե տրամադրվում է Աշխատակազմին՝ խորհրդարանական իրադարձությունները լուսաբանելու համար:»:
Հոդված 15 . Սույն օրենքն ուժի մեջ է մտնում պաշտոնական հրապարակմանը հաջորդող տասներորդ օրվանից։
«Ազգային ժողովի կանոնակարգ» Հայաստանի Հանրապետության օրենքում փոփոխություններ եւ լրացումներ կատարելու մասին» Հայաստանի Հանրապետության օրենքի նախագծի ընդունման անհրաժեշտությունը պայմանավորված է Ազգային ժողովի պատգամավորների իրավունքների հստակեցմամբ, խմբակցությունների եւ պատգամավորական խմբերի, մշտական հանձնաժողովների աշխատանքների կազմակերպման պայմանների բարելավմամբ, դրանց թափանցիկությունը եւ հրապարակայնությունն ապահովելու անհրաժեշտությամբ: